Ֆրանսուա Բեռլեան ծնվել է Փարիզում։ Նրա հայրը ազգությամբ հայ էր, իսկ մայրը ֆրանսուհի։ Փոքր հասակում Ֆրանսուան տառապել է ջղաձգությունից և կակազումից։ Նա իր դերասանական առաջին քայլերը կատարել է «Սպենդիդ» թատերական-էստրադային ստուդիայում, իսկ առաջին ֆիլմը՝ 1978 թ. «Մարտին և Լեա» կինոնկարում խաղացած դերն էր։ Նա խաղացել է Ֆրանսիական լավագույն ռեժիսորների ֆիլմերում՝ ստանալով բազմաթիվ մրցանակներ։ Ֆրանսուա Բեռլեանը 2000-ական թվականներին հիմնականում նկարահանվել է կոմերցիոն ֆիլմերում։ Նա հրապարակել է ինքնակենսագրական «Անտեսանելի մարդու որդին» վեպը։